Document ID: 31991R1110

ΚΑΝΟΝΙΣΜΟΣ (ΕΟΚ) αριθ. 1110/91 ΤΗΣ ΕΠΙΤΡΟΠΗΣ της 30ής Απριλίου 1991 για την τροποποίηση του κανονισμού (ΕΟΚ) αριθ. 3813/89 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για την θέσπιση συστήματος μεταβατικών ενισχύσεων στο γεωργικό εισόδημα (1), και ιδίως το άρθρο 6 παράγραφος 3 στοιχείο α) και το άρθρο 12,
Εκτιμώντας:
ότι ο κανονισμός (ΕΟΚ) αριθ. 3813/89 της Επιτροπής, όπως τροποποιήθηκε από τον κανονισμό (ΕΟΚ) αριθ. 1279/90 (3), και ιδίως το άρθρο 8, καθορίζει τους όρους με τους οποίους είναι δυνατό να κεφαλαιοποιείται η ενίσχυση-
ότι η πείρα έχει δείξει ότι οι όροι περί κεφαλαιοποίησης που καθορίζει ο κανονισμός (ΕΟΚ) αριθ. 3813/89 είναι υπερβολικά περιοριστικοί και δεν περιλαμβάνουν ορισμένα συστήματα ενισχύσεων που περιέχουν ορισμένα βασικά στοιχεία τα οποία δικαιολογούν τα συστήματα αυτά να αντιμετωπίζονται ως κεφαλαιοποιημένα συστήματα- ότι θα ήταν αντίθετο προς τους στόχους του κανονισμού (ΕΟΚ) αριθ. 768/89 να αποκλείονται τα συστήματα αυτά από τα οφέλη που παρέχουν οι δυνατότητες κεφαλοιοποίησης της οποίες προβλέπει ο κανονισμός (ΕΟΚ) αριθ. 3813/89-
ότι πρέπει, συνεπώς, να τροποποιηθούν ορισμένες διατάξεις του κανονισμού (ΕΟΚ) αριθ. 3813/89-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Ενισχύσεων των Γεωργικών Εισοδημάτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 8 παράγραφος 2 του κανονισμού (ΕΟΚ) αριθ. 3813/89 αντικαθίσταται από τα ακόλουθο κείμενο:
"2 α) Σε περίπτωση που σε ένα συγκεκριμένο ΠΕΓΕ παρέχονται συγκεκριμένες δυνατότητες κεφαλαιοποίησης, είναι δυνατό να παρέχεται σε όλους τους πιθανούς αποδέκτες που πληρούν τους όρους οι οποίοι καθορίζονται στο άρθρο 1 παράγραφος 2 στοιχεία α) και β) του κανονισμού (ΕΟΚ) αριθ. 768/89 η δυνατότητα επιλογής ανάμεσα στις πληρωμές με καφαλαιοποίηση ή χωρίς κεφαλαιοποίηση. Σε περίπτωση που δεν παρέχεται αυτή η δυνατότητα επιλογής, το ενδιαφερόμενο κράτος μέλος υποδεικνύει στο σχέδιο του ΠΕΓΕ την μη κεφαλαιοποιημένη βάση επί της οποίας θα πραγματοποιούνται οι καφαλαιοποιημένες πληρωμές.
β) Μια κεφαλαιοποιημένη ενίσχυση είναι επίσης δυνατό να περιλαμβάνει μια εν μέρει κεφαλαιοποιημένη ενίσχυση για την οποία οι πληρωμές κλιμακώνονται στη διάρκεια ορισμένων ετών, υπό την προϋπόθεση ότι ο τρόπος διεξαγωγής των πληρωμών κατά τη διάρκεια των εν λόγω ετών αντανακλά κόστος ανά μονάδα εργασίας μεγαλύτερο από 1 000 Ecu κατά το πρώτο έτος. Η προοδευτική μείωση του ποσού αυτών των πληρωμών θα πραγματοποιείται σύμφωνα με τις διατάξεις του άρθρου 6." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 1991.

Labels: 15
6